《观嘉陵江涨》
清代·高延第

幽居长闭门，苦被城郭束。朅为郊外游，聊寓川上目。

时值秋水涨，势若海波蹴。混混万象涵，悠悠千古速。

遥观失崖涘，俯挹荡尘俗。轻烟沙际起，归鸟时相逐。

何当拿扁舟，长伴鸥鹭宿。

作者简介：清江苏山阴人，字子上，号槐西。光绪间为翰林院待诏。在戊戌变法前二十年，即言若依魏源师夷长技之言，行之三十年，可无遭外人侵凌之祸。有《涌翠山房集》。